Document ID: /roh_data/filtered/fineweb-2-filterrobots_roh.jsonl.gz/22158

Il chantun ha elavurà las novas prescripziuns en cunvegnientscha cun ils pestgaders. La revisiun totala ha en mira da mantegnair e proteger meglier ils peschs ch’èn ozendi per differents motivs sut squitsch.
Mo pli 60 peschs l'onn
Ina da las impurtantas restricziuns per ils pestgaders: Els dastgan be pli prender a chasa 60 peschs l'onn. Quest dumber ha il chantun fixà ensemen cun ils pestgaders.
Nus avain guardà cun ils pestgaders, nua ch’ins pudess far cumpromiss
Ils pestgaders veglian mantegnair las populaziuns ed hajan l’interess ch’i dettia era en l’avegnir ina pestga attractiva, di il schef da l'Uffizi da chatscha e pestga, Adrian Arquint.
Dad ina vart sajan las prescripziuns daventadas pli severas puncto dumber e mesira da peschs. Da l’autra vart hajan ins pudì vegnir encunter als pestgaders cun la durada da la pestga e cun stritgar ils dis da schanetg.
Las novas prescripziuns èn publitgadas en il Fegl uffizial dal chantun Grischun dals 12 da december 2019.
RTR actualitad 17:00